
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οργάνωση εκπαιδευτικού προγράμματος των κύκλων 
προσχολικής αγωγής και Α/βάθμιας Εκπ/σης του 
Σχολείου Ευρωπαϊκής Παιδείας, φοίτηση και αξιο¬ 
λόγηση μαθητών και καθορισμός χορηγούμενων 

πιστοποιητικών και τίτλων. 1 

Συγκρότηση ομάδας εργασίας εξέτασης τυπικών 
στοιχείων των προτάσεων που υπεβλήθησαν για 
την Ενέργεια 2.6.1, Κατηγορία Πράξεων 2.6.1.α 
«Κέντρα Περιβαλλοντικής Εκπαίδευσης» και συγ- 
χρηματοδοτούνται απάτην Ευρωπαϊκή Ένωση μέ¬ 


σω του ΕΠΕΑΕΚII. 2 

Κατανομή θέσεων διοικητικού προσωπικού (Δ.Π.) και 
Ειδικού Τεχνικού Προσωπικού (Ε.Τ.Π.) στο Τ.Ε.Ι. 
Χαλκίδας. 3 


Τροποποίηση του Ωρολογίου Προγράμματος του Πα- 
νελληνίως εξεταζόμενου μαθήματος «Στοιχεία Ει¬ 
δικής Διατροφής» των ειδικοτήτων του Τομέα Αι¬ 
σθητικής Κομμωτικής των ημερησίων ΤΕΕ του 2ου 
κύκλου σπουδών (αύξηση των ωρών από 2 σε 3 


εβδομαδιαίως). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων σε αποφάσεις της Υπουργού 
Εθνικής Παιδείας και Θρησκευμάτων. 5 


ΑΠΟΦΑΣΕΙ Σ 

Αριθμ. 88843/Ζ2 (1) 

Οργάνωση εκπαιδευτικού προγράμματος των κύκλων 
προσχολικής αγωγής και Α/βάθμιας Εκπ/σης του Σχο¬ 
λείου Ευρωπαϊκής Παιδείας, φοίτηση και αξιολόγηση 
μαθητών και καθορισμός χορηγούμενων πιστοποιητι¬ 
κών και τίτλων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Έχοντας υπόψη τις διατάξεις των άρθρων 3 (παρά¬ 
γραφος 3) και 7 (παράγραφος 2) του ν. 3376/2005 (ΦΕΚ 


191/2.8.2005 τ. Α') «Ίδρυση Σχολείου Ευρωπαϊκής Παι¬ 
δείας». 

2. Τους κανονισμούς λειτουργίας των Νηπιαγωγείων 
και των Δημοτικών των Ευρωπαϊκών Σχολείων, όπως αυ¬ 
τοί έχουν εγκριθεί από το Ανώτατο Συμβούλιο Ευρωπαϊ¬ 
κών Σχολείων. 

3. Τα προγράμματα διδασκαλίας νηπιαγωγείου και δη¬ 
μοτικού κατά διδακτική ενότητα που έχουν εγκριθεί από 
το Ανώτατο Συμβούλιο των Ευρωπαϊκών Σχολείων και 
εφαρμόζονται στα Ευρωπαϊκά Σχολεία. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού για 
το τρέχον οικονομικό έτος και για τα επόμενα πέντε (5) οι¬ 
κονομικά έτη, αποφασίζουμε 

Καθορίζουμε το πρόγραμμα σπουδών και τα διδασκό¬ 
μενα μαθήματα, το ωράριο λειτουργίας και το αναλυτικό 
ωρολόγιο πρόγραμμα διδασκαλίας των μαθημάτων, τα 
θέματα της φοίτησης και της αξιολόγησης των μαθητών, 
της προαγωγής και της αποφοίτησής τους, καθώς και τα 
πιστοποιητικά και τους τίτλους σπουδών που χορηγεί το 
Σχολείο Ευρωπαϊκής Παιδείας (Σ.Ε.Π.) στους κύκλους 
προσχολικής αγωγής και πρωτοβάθμιας εκπαίδευσης ως 
ακολούθως: 

Άρθρο 1 

Εκπαίδευση στον κύκλο προσχολικής αγωγής 
(νηπιαγωγείο) και πρωτοβάθμιας εκπαίδευσης 
(δημοτικό) - διδασκόμενα μαθήματα 

Α. ΚΥΚΛΟΣ ΠΡΟΣΧΟΛΙΚΗΣ ΑΓΩΓΗΣ (ΝΗΠΙΑΓΩΓΕΙΟ) 

1. Το νηπιαγωγείο είναι ενταγμένο στο εκπαιδευτικό σύ¬ 
στημα που ακολουθεί το Σχολείο Ευρωπαϊκής Παιδείας 
(Σ.Ε.Π.). Η εκπαίδευση στο νηπιαγωγείο έχει ως στόχο κυ¬ 
ρίως: 

α) Να προσφέρει στα παιδιά των τεσσάρων ετών μια 
πρώτη κοινωνικοποίηση, κατά προτίμηση εντός μιας ομά¬ 
δας παιδιών ηλικίας ελαφρά διαφορετικής (τεσσάρων και 
πέντε ετών), που έχουν την ίδια με αυτά μητρική γλώσσα. 

β) Να μάθει στα παιδιά πώς να συμπεριφέρονται μέσα 
σε μια ομάδα τάξης, να ακούν και να ζητούν το λόγο, να 
περιμένουν τη σειρά τους, να μοιράζονται τα παιχνίδια με 
τα άλλα παιδιά, να επικεντρώνουν την προσοχή τους κα¬ 
τά τη διάρκεια ορισμένου χρόνου κ.λπ. 

γ) Να εισαχθούν οι μαθητές των τεσσάρων και πέντε 
ετών στις πρώτες διαδικασίες της μάθησης στηριζόμενοι 

στο παιχνίδι, με αποφυγή της συστηματικοποίησης της 
μάθησης αυτής. 

δ) Να μάθει στους μαθητές να χειρίζονται χρωματιστά 
μολύβια, σύνεργα σχεδίου και να συμμετέχουν σε ομαδι¬ 
κά παιχνίδια. 

ε) Να προετοιμάσει τους μαθητές για την είσοδό τους 
στην πρώτη τάξη της πρωτοβάθμιας εκπαίδευσης, εξα- 
σφαλίζοντάς τους την απόκτηση των βασικών δεξιοτή¬ 
των, να διαγνώσει ενδεχόμενες δυσκολίες μάθησης και 
να τους βοηθήσει με προληπτική παρέμβαση. 

2. Το νηπιαγωγείο του Σ.Ε.Π. δεν ακολουθεί πρόγραμ¬ 
μα σπουδών με την καθαρή έννοια του όρου, αλλά ακο¬ 
λουθεί το πρόγραμμα - πλαίσιο που ακολουθούν τα νη¬ 
πιαγωγεία των ευρωπαϊκών σχολείων και το οποίο συντά¬ 
χθηκε από το Συμβούλιο Επιθεωρητών των κύκλων 
προσχολικής αγωγής και πρωτοβάθμιας εκπαίδευσης και 
εγκρίθηκε από το Ανώτατο Συμβούλιο (έγγραφο 1999-ϋ- 
132). Στα πλαίσια αυτά η εκπαίδευση στο νηπιαγωγείο 
του Σ.Ε.Π. εστιάζεται σε τέσσερις ουσιαστικούς τομείς 
για την ανάπτυξη του παιδιού: την πνευματική, τη σωμα¬ 
τική, τη συναισθηματική και την κοινωνική ανάπτυξη. 

α) Η πνευματική ανάπτυξη προϋποθέτει αλληλεπιδρα¬ 
στικές εμπειρίες στους τομείς: αισθητήριο και κινητήριο. 
Το νηπιαγωγείο εισάγει προοδευτικά κατάλληλες έννοιες 
για την πνευματική ανάπτυξη του παιδιού προκειμένου να 
το βοηθήσει να ξεπεράσει το στάδιο των εντυπώσεων και 
να κατανοήσει καλύτερα το περιβάλλον του. 

β) Η δόμηση του σώματος βελτιώνεται με δραστηριό¬ 
τητες όπως, η γυμναστική, η χρησιμοποίηση των οργά¬ 
νων μουσικής, ο χειρισμός αντικειμένων, η πρακτική της 
χειροτεχνίας που βοηθούντο παιδί να γνωρίσει καλύτερα 
και να αποκτήσει εμπιστοσύνη στον εαυτό του. 

γ) Η συναισθηματικότητα παίζει ουσιαστικό ρόλο στη 
μάθηση και για την ανάπτυξή της πρέπει να βοηθηθεί το 
παιδί να εξωτερικεύει τα συναισθήματά του, τις συγκινή¬ 
σεις του και να εκφράζει την προσωπικότητά του. 

δ) Η ανάπτυξη της ευαισθησίας, του αυθορμητισμού και 
του κριτικού πνεύματος του παιδιού είναι σημαντική για 
την κοινωνική του ανάπτυξη. Η συναισθηματική του ισορ¬ 
ροπία ευνοεί την ανάπτυξη και την οικοδόμηση της προ¬ 
σωπικότητάς του. Το παιδί πρέπει να οδηγείται στην ανά¬ 
πτυξη μιας κριτικής στάσης απέναντι στον εαυτό του, 
απέναντι στους άλλους αλλά και στον κόσμο που το περι¬ 
βάλλει. 

3. Η οργάνωση των δραστηριοτήτων στο νηπιαγωγείο, 
στην οποία παίζει κεφαλαιώδη ρόλο ο νηπιαγωγός, λαμβά¬ 
νει υπόψη τους ατομικούς ρυθμούς των παιδιών και στηρί¬ 
ζεται σε έξι βασικές ενότητες: προφορική και γραπτή γλώσ¬ 
σα, μαθηματικά, μελέτη περιβάλλοντος (ανακαλύπτω τον 
κόσμο), πλαστικές τέχνες, σωματική αγωγή και μουσική. 

α) Η ενότητα «προφορική και γραπτή γλώσσα» περι¬ 
λαμβάνει εφαρμογή δραστηριοτήτων στους τομείς: 

ι) Ακοή. Με την ακοή επιδιώκεται να γίνει το παιδί ικανό 
να ακούει προσεκτικά τους άλλους, να αντιλαμβάνεται 
μεμονωμένους ήχους, να ακούει και να εκτιμά ιστορίες, 
ποιήματα, τραγούδια, να αναγνωρίζει ήχους μέσα σε ένα 
ηχητικό περιβάλλον και να τους διακρίνει κλπ. 

ιι) Ομιλία. Με την ομιλία επιδιώκεται να γίνει το παιδί ικα¬ 
νό να εκφράζεται, να χειρίζεται σωστά τα βιβλία, να αντι¬ 
λαμβάνεται την αντιστοιχία μεταξύ προφορικού και γρα¬ 
πτού λόγου, να αναπτύσσει οπτικές ικανότητες, να φρο¬ 
ντίζει τα βιβλία, να ασχολείται ήσυχα με ένα βιβλίο της 
επιλογής του κλπ. 


ιιι) Ανάγνωση. Με την ανάγνωση επιδιώκεται να γίνει το 
παιδί ικανό να προσανατολίζει τη γραφή του από τα αρι¬ 
στερά προς τα δεξιά, να υιοθετήσει σωστή θέση, να ανα¬ 
πτύξει τις πρώτες ικανότητες στη γραπτή έκθεση, να εκ¬ 
παιδευτεί στη σωστή γραφή κάποιων γραμμάτων κ.λπ. 

β) Η ενότητα «μαθηματικά» περιλαμβάνει την εισαγωγή 
στις μαθηματικές έννοιες, τις ιδιότητες και τις σχέσεις, 
το χώρο και το χρόνο, τους αριθμούς και τα μεγέθη. Οι 
μαθηματικές έννοιες αναφέρονται στο παιδί μόνο μέσω 
πραγματικών καταστάσεων που ζει και στηρίζονται σε 
χειρισμούς αντικειμένων, σε κατασκευές, σε χειρωνακτι¬ 
κές δραστηριότητες και σε σωματικά παιχνίδια. Ειδικό¬ 
τερα με την ενότητα αυτή επιδιώκεται να γίνει το παιδί 
ικανό: 

ι) Να αναγνωρίζει και να ονομάζει χρώματα, σχήματα, 
μεγέθη και διαστάσεις, να διαλέγει με βάση ένα ή δύο κρι¬ 
τήρια, να συγκροτεί ομάδες, οικογένειες (έννοιες συνό¬ 
λων και υποσυνόλων), να δίνει τη θέση ενός αντικειμένου 
μέσα σε μια σειρά, να τακτοποιεί κατά σειρά μεγέθους, 
μήκους, βάρους, προτίμησης, κ.λπ. 

ιι) Να εξερευνά το περιβάλλον, να αναγνωρίζει τους 
όρους αριστερά, δεξιά, μέσα, έξω, πάνω, κάτω, ψηλά, χα¬ 
μηλά, να κατασκευάζει, να αποσυναρμολογεί και να συ¬ 
γκρίνει αντικείμενα και να μετρά το χώρο, να αντιλαμβά¬ 
νεται και να περιγράφει το πέρασμα του χρόνου, να εκ¬ 
φράζεται για το παρόν, το μέλλον, το παρελθόν και το 
ταυτόχρονο, να μετρά το χρόνο και να χρησιμοποιεί κά¬ 
ποια όργανα μέτρησήςτου, 
ιιι) Να μετρά μέχρι το 10, να προσδιορίζει ποσότητες μέ¬ 
χρι το 10, να αφαιρεί, να προσθέτει και να επιμερίζει πο¬ 
σότητες, να χειρίζεται και να συγκρίνει ποσότητες αντι¬ 
κειμένων, να αναγνωρίζει και να σχηματίζει τα 10 ψηφία 
και να εξηγεί ορισμένες δραστηριότητες της τάξης με 
μορφή απλών διαγραμμάτων, 
γ) Η ενότητα «μελέτη περιβάλλοντος (ανακαλύπτω τον 
κόσμο)» έχει στόχο να κάνει ικανό το παιδί: 

ι) Να παρουσιάζει τα μέρη του σώματος και τις λειτουρ¬ 
γίες τους, να κατανοεί ό,τι είναι χρήσιμο ή βλαβερό για 
την υγεία, να αναγνωρίζει χαρακτηριστικά των φυτών και 
των ζώων, ναπαρατηρείτις συνθήκες ανάπτυξής τους και 
να σέβεται όλες τις μορφές ζωής, 
ιι) Να κατανοεί τις διαφορές μεταξύ ποικίλων υλικών, να 
παρακολουθεί τις κλιματικές διαφορές, να εφαρμόζει με¬ 
ρικές εμπειρίες με τον ήχο και το φως, να εκπαιδευτεί στη 
χρησιμοποίηση σύγχρονων τεχνολογικών εργαλείων, 
ιιι) Να καταλάβει ότι το περιβάλλον εξελίσσεται με το 
χρόνο, να προγραμματίζει γεγονότα στο μέλλον και να πε¬ 
ριγράφει γεωγραφικά χαρακτηριστικά του κοντινού περι¬ 
βάλλοντος. 

δ) Η ενότητα «καλλιτεχνική αγωγή» περιλαμβάνει τεχνι¬ 
κές, όπως σχίσιμο, δίπλωση, κόψιμο, κόλληση, πλάσιμο, 
γλυπτική, σχεδίαση, ζωγραφική και κατασκευή συναρμο¬ 
λογήσεων σε τρεις διαστάσεις. Οι δραστηριότητες της 
καλλιτεχνικής αγωγής αποτελούν ένα μέσο έκφρασης 
των συγκινήσεων, συναισθημάτων και φαντασίας του παι¬ 
διού και δίνουν διέξοδο στη δημιουργικότητάτου, έχουν 
ως προϋπόθεση την απόκτηση ειδικών τεχνικών συνδεό¬ 
μενων με την ύλη και τα εργαλεία και επιδιώκουν να κά¬ 
νουν το παιδί ικανό: 

ι) Να χρησιμοποιεί τα μέλη του σώματος (δάκτυλα, χέ¬ 
ρια, πόδια), εργαλεία (μολύβια, μαρκαδόρους κλπ), υλικά 
(μελάνες, μπογιά, νερό, κερί, διάφορα χαρτιά, χαρτόνια, 
πλαστικό, ύφασμα, ξύλο κ.λπ.). 

ιι) Να ελέγχει τις κινήσεις των χεριών, να αναπτύσσει το 
συντονισμό ματιού - χεριού, να δημιουργεί ρυθμούς, χρώ¬ 
ματα, σχήματα, να οργανώνει το χώρο, να σχολιάζει τα 
έργα τέχνης, να αναπτύσσει εμπιστοσύνη στον εαυτό 
του, να ασκείτο κριτικό του πνεύμα, να επιδεικνύει πνεύ¬ 
μα αλληλοβοήθειας και συνεργασίας, να ζωγραφίζει, να 
χρωματίζει κ.λπ. 

ε) Η ενότητα «σωματική αγωγή» συμβάλλει στη συνολι¬ 
κή ανάπτυξη του παιδιού. Επιτρέπει στο παιδί να ανακα¬ 
λύψει τις δυνατότητες και τα όρια του σώματός του, το 
βοηθά να αναπτύξει ορισμένες ικανότητές του, να πλάσ¬ 
σει μια μορφή αυτοπειθαρχίας και να αναπτύξει το κοινω¬ 
νικό του αίσθημα. Η ενότητα της σωματικής αγωγής βοη¬ 
θά τη σωματική ανάπτυξη του παιδιού μέσω των ασκήσε¬ 
ων, αλλά και την πνευματική του ανάπτυξη και την 
κοινωνικοποίησή του μέσω των παιχνιδιών που απαιτούν 
τη συνεργασία και το σεβασμό των κανόνων. Στόχος της 
ενότητας αυτής είναι να αποκτήσει το παιδί την ικανότητα 
να ανακαλύπτει τις δυνατότητες κίνησης, τα όρια του σώ¬ 
ματός του, να χειρίζεται αντικείμενα με ατομικά ή ομαδι¬ 
κά παιχνίδια, να παίζει συλλογικά μέσα σε μια ομάδα, να 
εφαρμόζει αθλητικά παιχνίδια και να χορεύει. 

στ) Η ενότητα «μουσική» στο νηπιαγωγείο εντάσσεται σε 
όλες τις δραστηριότητες με διάφορες μορφές, όπως τα 
παιχνίδια, τα τραγούδια σε παιχνίδια, οι κυκλικοί χοροί, η 
ακοή και η παραγωγή ρυθμών. Στόχος της ενότητας αυτής 
είναι να κάνει το παιδί ικανό να ακούει και να αναγνωρίζει 
ήχους, να εντοπίζει την πηγή ενός ήχου ή ενός θορύβου, 
να ακούει τους άλλους, να ακούει μουσικά έργα, να κάνει 
ελεύθερες και ελεγχόμενες κινήσεις, να εκφράζεται με το 
χορό, να τραγουδά και να χρησιμοποιεί όργανα. 

Β. ΚΥΚΛΟΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ (ΔΗΜΟΤΙ¬ 
ΚΟ) 

1. Η πρωτοβάθμια εκπαίδευση για τους μαθητές αρχίζει 
με τη συμπλήρωση του 6ου έτους της ηλικίας τους. Οι μα¬ 
θητές γίνονται δεκτοί κατά κύριο λόγο στο γλωσσικό τμή¬ 
μα που αντιστοιχεί στη μητρική τους γλώσσα, ή σε αυτό 
που επέλεξαν με την αίτηση εγγραφής σύμφωνα με τις 
σχετικές διατάξεις για τις περιπτώσεις που δε λειτουργεί 
αντίστοιχο γλωσσικό τμήμα. 

2. Ως προς το πρόγραμμα σπουδών ανά τάξη κάθε 
γλωσσικού τμήματος του δημοτικού του Σ.Ε.Π., εφαρμό¬ 
ζεται το πρόγραμμα σπουδών που ακολουθούν τα ευρω¬ 
παϊκά σχολεία, όπως αυτό έχει εγκριθεί από το Ανώτατο 
Συμβούλιο των Ευρωπαϊκών Σχολείων. Η διδασκαλία βα¬ 
σίζεται στα προαπαιτούμενα του νηπιαγωγείου, δίνει έμ¬ 
φαση σε όλους τους τομείς του προγράμματος σπουδών 
και έχει στόχο: 

α) Να συνεχιστεί η εκπαίδευση που έχει αρχίσει στο νη¬ 
πιαγωγείο διευρύνοντας και εμβαθύνοντας τη μάθηση με 
μια πρώτη συστηματικοποίηση: διδασκαλία γραφής και 
ανάγνωσης, εκμάθηση της μαθηματικής γλώσσας, γλωσ¬ 
σικές δραστηριότητες, ανάγνωση, γραφή κ.λπ. 

β) Να αποκτηθούν από τους μαθητές οι βασικές δεξιό¬ 
τητες που ορίζονται με βάση τα αντίστοιχα προγράμματα 
στους διάφορους τομείς μάθησης. 

γ) Να δοθεί στους μαθητές, για όλουςτουςτομείς, η μέ¬ 
θοδος να μαθαίνουν αποτελεσματικά μόνοιτους ενισχύο- 
ντας το ενδιαφέρον τους για ανακάλυψη, να θέτουν με 
σαφήνεια τις ερωτήσεις του προβλήματος και να αναζη¬ 
τούν με τη βοήθεια των σημερινών διδακτικών μέσων και 
των διδασκόντων τις απαντήσεις και τις κατάλληλες λύ¬ 
σεις. 


δ) Να καλλιεργηθεί στους μαθητές το ευρωπαϊκό πνεύ¬ 
μα με την ανάμιξη εθνικοτήτων και γλωσσών κατά τη διάρ¬ 
κεια κοινών δραστηριοτήτων στις ευρωπαϊκές ώρες. 

ε) Να αναπτυχθεί στους μαθητές το ενδιαφέρον και η 
έλξη προς τις άλλες γλώσσες με την εκμάθηση της δεύ¬ 
τερης γλώσσας. 

στ) Να ενθαρρυνθούν οι μαθητές ώστε να εκμεταλλεύ¬ 
ονται τα φυσικά τους χαρίσματα στις καλλιτεχνικές και 
μουσικές δραστηριότητες, ακολουθώντας τα προοδευτι¬ 
κά στάδια των αντίστοιχων προγραμμάτων. 

ζ) Να καλλιεργηθεί το αθλητικό πνεύμα στους μαθητές 
και να τους εμφυσηθεί η διάθεση να συμμετέχουν ενεργά 
στις δραστηριότητες της σωματικής αγωγής. 

η) Να βοηθηθούν με κατάλληλα μέτρα ενίσχυσης οι μα¬ 
θητές που παρουσιάζουν δυσκολίες μάθησης. 

θ) Να ευνοηθεί με μια εσωτερική διαφοροποίηση στο 
τμήμα, η πρόοδος των μαθητών που είναι πιο προχωρη¬ 
μένοι από τους συμμαθητές τους της ίδιας ηλικίας και μα¬ 
θαίνουν με διαφορετικό τρόπο. 

3. Στην πρωτοβάθμια εκπαίδευση, οι δραστηριότητες 
ομαδοποιούνται σε τρεις βασικές ενότητες και ειδικότε¬ 
ρα: 

α) Η πρώτη ενότητα περιλαμβάνει τα μαθήματα: Μητρι¬ 
κή γλώσσα, μαθηματικά, γλώσσα II και «ανακαλύπτω τον 
κόσμο». 

β) Η δεύτερη ενότητα περιλαμβάνει εκπαιδευτικές δρα¬ 
στηριότητες έκφρασης: καλλιτεχνική αγωγή, μουσική, 
γ) Η τρίτη ενότητα περιλαμβάνει τη φυσική αγωγή. 

4. Τα μαθήματα που διδάσκονται ανά τάξη σε κάθε 
γλωσσικό τμήμα του κύκλου πρωτοβάθμιας εκπαίδευσης 
του ΣΕΠ είναι αυτά που διδάσκονται στις αντίστοιχες τά¬ 
ξεις και γλωσσικά τμήματα των ευρωπαϊκών σχολείων. Το 
αναλυτικό πρόγραμμα διδασκαλίας κάθε μαθήματος εί¬ 
ναι αυτό που έχει εγκριθεί από το Ανώτατο Συμβούλιο των 
Ευρωπαϊκών Σχολείων. Ειδικότερα, κατά μάθημα το ανα¬ 
λυτικό πρόγραμμα διδασκαλίας είναι: 

α) Γιατα Μαθηματικά: το πρόγραμμα πρωτοβάθμιου κύ¬ 
κλου (έτη 1 έως και 5) που εγκρίθηκε από το Ανώτατο Συμ¬ 
βούλιο της 27ης και28ης Οκτωβρίου 1998. (1998-Ω-710). 

β) Για τα Γερμανικά ως ξένη γλώσσα: το πρόγραμμα 
πρωτοβάθμιου κύκλου (έτη 1 έως και 5) που εγκρίθηκε 
από το Ανώτατο Συμβούλιο στις 27 και 28 Απριλίου 1999 
(1999-Ω-65). 

γ) Για τα Αγγλικά ως ξένη γλώσσα: το πρόγραμμα πρω¬ 
τοβάθμιου κύκλου (έτη 1 έως και 5) που εγκρίθηκε από το 
Ανώτατο Συμβούλιο στις 22 και 23 Απριλίου 1997 (97-Ω- 
204). 

δ) Για τα Γαλλικά ως ξένη γλώσσα: το πρόγραμμα πρω¬ 
τοβάθμιου κύκλου (έτη 1 έως και 5) που εγκρίθηκε από το 
Ανώτατο Συμβούλιο στις 6, 7 και 8 Μάίου 2003 (2002-Ω- 
7810). 

ε) Για το μάθημα «Ανακαλύπτω τον Κόσμο»: το πρό¬ 
γραμμα πρωτοβάθμιου κύκλου (έτη 1 έως και 5) που 
εγκρίθηκε από το Ανώτατο Συμβούλιο της 6ης, 7ης και 
8ης Μάίου 2003 (2002-Ω-7710). 

στ) Γιατο μάθημα Καλλιτεχνικής Αγωγής: το πρόγραμ¬ 
μα πρωτοβάθμιου κύκλου (έτη 1 έως και 5) που εγκρίθηκε 
από το Ανώτατο Συμβούλιο της 6ης, 7ης και 8ης Μάίου 
2003 (2002-Ω-19). 

ζ) Για το μάθημα Μουσικής: το πρόγραμμα πρωτοβάθ¬ 
μιου κύκλου (έτη 1 έως και 5) που εγκρίθηκε από το Ανώ¬ 
τατο Συμβούλιο της 6ης, 7ης και 8ης Μάίου 2003 (2002-Ω- 
7410). 




17612 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


η) Γιατο μάθημα Φυσικής Αγωγής: το πρόγραμμα πρω¬ 
τοβάθμιου κύκλου (έτη 1 έως 5) που εγκρίθηκε από το 
Ανώτατο Συμβούλιο της 6ης, 7ης και 8ης Μάίου 2003 
(2002-0-7510). 

θ) Για το μάθημα Ηθικής: το πρόγραμμα πρωτοβάθμιου 
κύκλου (έτη 1 έως 5) που εγκρίθηκε από το Ανώτατο Συμ¬ 
βούλιο στις 22 και 23 Μάίου 2002 (2002-0-56). 

ι) Για το μάθημα της Πληροφορικής: το πρόγραμμα που 
εγκρίθηκε από το Ανώτατο Συμβούλιο στις 26 και 27 
Οκτωβρίου 1999 (2000-0-218). 

ια) Γιατις Ευρωπαϊκές Ώρες: το πρόγραμμα (έτη 3 έως 
και 5) που εγκρίθηκε από το Ανώτατο Συμβούλιο της 24ης 
και 25ης Απριλίου 2001 (2001 -0-85). 

ιβ) Για τη βελτίωση των τεχνολογιών στην εκπαίδευση 
και την πρόσβαση στη γνώση: το πρόγραμμα που εγκρί- 
θηκε από το Ανώτατο Συμβούλιο στις 26 και 27 και 28 Ια¬ 
νουάριου 2004 (2003-0-58) (τηλε-εκπαίδευση). 

Άρθρο 2 

Ωράριο λειτουργίας - αναλυτικό ωρολόγιο πρόγραμμα 
διδασκαλίας 

Α. ΚΥΚΛΟΣ ΠΡΟΣΧΟΛΙΚΗΣ ΑΓΩΓΗΣ (ΝΗΠΙΑΓΩΓΕΙΟ) 

1. Το εκπαιδευτικό πρόγραμματου νηπιαγωγείου εφαρ¬ 
μόζεται από 08:30 π.μ. μέχρι και 16:15 μ.μ. Ο διδακτικός 


χρόνος που καλύπτει η πρώτη νηπιαγωγός είναι από 
08:30 μέχρι και 12:30 και η δεύτερη από 12:15 μέχρι και 
16:15. Το διάστημα μεταξύ 12:15 και 12:30 είναι χρόνος 
κοινής παραμονής και συνεργασίας των δύο νηπιαγω¬ 
γών. 

2. Το ημερήσιο εκπαιδευτικό πρόγραμμα είναι ενιαίο, 
προγραμματίζεται από κοινού και υλοποιείται από τις 
δύο νηπιαγωγούς. Οι δραστηριότητες του προγράμμα¬ 
τος, αυθόρμητες και οργανωμένες, πραγματοποιούνται 
καθ’ όλη τη διάρκεια παραμονής των παιδιών στο νηπια¬ 
γωγείο. Σταθερά σημεία του προγράμματος στο ημερή¬ 
σιο εκπαιδευτικό πρόγραμμα είναι: η προσέλευση και 
αποχώρηση των παιδιών με την έναρξη και λήξη του εκ¬ 
παιδευτικού προγράμματος, το πρόγευμα και γεύμα, τα 
διαλείμματα και ο χρόνος ανάπαυσης. Τα σταθερά αυτά 
σημεία ορίζονται χρονικά με ευθύνη των νηπιαγωγών, 
ύστερα από συνεργασία με τον υποδιευθυντή πρωτο¬ 
βάθμιας εκπαίδευσης και ελλείψει αυτού με τον διευθυ¬ 
ντή του Σ.Ε.Π. κατά τρόπο ώστε να υπάρχει χρονική σύ¬ 
μπτωση διδακτικών περιόδων με το συνεργαζόμενο ευ¬ 
ρωπαϊκό σχολείο και να είναι εφικτή η διεξαγωγή όπου 
απαιτείται της διδασκαλίας της μητρικής γλώσσας με το 
σύστημα της τηλεδιδασκαλίας. 


Β' ΚΥΚΛΟΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ (ΔΗΜΟΤΙΚΟ) 

1. Το αναλυτικό ωρολόγιο πρόγραμμα διδασκαλίας των μαθημάτωντης περίπτωσης Β'του άρθρου 1 της απόφασης 
αυτής, για όλα τα γλωσσικά τμήματα είναι, κατά τάξη και μάθημα, σε διδακτικές ώρες το εξής: 


Μάθημα 

Τάξη 


Α' 

Β' 

Γ 

Δ' 

Ε' 

1. Μητρική Γλώσσα (Γλώσσα 1) 

16 

16 

9 

9 

9 

2. Μαθηματικά 

8 

8 

7 

7 

7 

3. Ξένη Γλώσσα (Γλώσσα II) 

5 

5 

5 

5 

5 

4. Μελέτη Περιβάλλοντος 

2 

2 

4 

4 

4 

5. Καλλιτεχνικά 

4 

4 

1 

1 

1 

6. Μουσική Αγωγή 

3 

3 

1 

1 

1 

7. Φυσική Αγωγή 

4 

4 

1 

1 

1 

8. Θρησκευτικά/Ηθική 

2 

2 

2 

2 

2 

9. Ευρωπαϊκές Ώρες (κοινωνικές, πολιτιστικές 
αθλητικές δραστηριότητες) 

- 

- 

3 

3 

3 

Σύνολο 

44 

44 

33 

33 

33 


2. Κάθε διδακτική ώρα της πρώτης και δευτέρας τάξης 
διαρκεί 30 λεπτά της ώρας και των λοιπών τάξεων 45 λε¬ 
πτά, εκτός της τελευταίας απογευματινής ώρας, η οποία 
διαρκεί 40 λεπτά. 

3. Το ημερήσιο διδακτικό ωράριο και για τα δύο γλωσ¬ 
σικά τμήματα πρωτοβάθμιας εκπαίδευσης του Σ.Ε.Π. αρ¬ 
χίζει στις 08:30, και διαρκεί: 

α) για την πρώτη και δευτέρατάξη μέχρι τις 16:20 κάθε 
Δευτέρα και Πέμπτη και μέχρι τις 13:10 κάθε Τρίτη Τε¬ 
τάρτη και Παρασκευή 

β) για την τρίτη, τετάρτη και πέμπτη τάξη διαρκεί μέχρι 
τις 16:25 κάθε Δευτέρα, Τρίτη και Πέμπτη και μέχρι 13:10 
κάθε Τετάρτη και Παρασκευή. 

4. Σταθερά σημεία του προγράμματος στο ημερήσιο εκ¬ 
παιδευτικό πρόγραμμα είναι: η προσέλευση και αποχώ¬ 
ρηση των παιδιών με την έναρξη και λήξη του εκπαιδευτι¬ 
κού προγράμματος, το πρόγευμα και γεύμα, τα διαλείμ¬ 
ματα και ο χρόνος ανάπαυσης. Τα σταθερά αυτά σημεία 
ορίζονται χρονικά με ευθύνη των διδασκόντων, ύστερα 


από συνεργασία με τον υποδιευθυντή πρωτοβάθμιας εκ¬ 
παίδευσης και ελλείψει αυτού με τον διευθυντή του Σ. Ε. Π. 
κατά τρόπο ώστε να υπάρχει χρονική σύμπτωση διδακτι¬ 
κών περιόδων με το συνεργαζόμενο ευρωπαϊκό σχολείο 
και να είναι εφικτή η διεξαγωγή όπου απαιτείται της διδα¬ 
σκαλίας της μητρικής γλώσσας ή άλλου μαθήματος με το 
σύστημα της τηλεδιδασκαλίας. 

Άρθρο 3 

Φοίτηση - αξιολόγηση μαθητών πρωτοβάθμιας - 
χορηγούμενοι τίτλοι 

1. Γιατην καλύτερη οργάνωση της εκπαιδευτικής διαδι¬ 
κασίας, την αντικειμενικότερη αξιολόγηση των μαθητών 
και εφαρμογή των εκπαιδευτικών προγραμμάτων λει¬ 
τουργεί το συμβούλιο τάξης στο οποίο συμμετέχουν οι δι¬ 
δάσκοντες της τάξης, οι εξ αποστάσεως διδάσκοντες της 
τάξης καθώς και οι διδάσκοντες που είναι υπεύθυνοι για 
τη μαθησιακή υποστήριξη των μαθητών που αντιμετωπί¬ 
ζουν μαθησιακές δυσκολίες. 

2. Για τις αρμοδιότητες, τον τρόπο λειτουργίας και λή¬ 
ψης αποφάσεων και γενικά για κάθε θέμα που αφορά 
στην λειτουργία των συμβουλίων και επιτροπών της πα¬ 
ραγράφου 1 του άρθρου αυτού, εφαρμόζονται οι διατά¬ 
ξεις του Κεφαλαίου II του Γ ενικού Κανονισμού των Ευρω¬ 
παϊκών Σχολείων (2004-ϋ-6010-θπ-4), όπως αυτός εγκρί- 
θηκε από το Ανώτατο Συμβούλιο των Ευρωπαϊκών 
Σχολείων 

3. Οι μαθητές έχουν το δικαίωμα και την υποχρέωση να 
παρακολουθούν όλα τα μαθήματα και να συμμετέχουν σε 
όλες τις δραστηριότητες που οργανώνονται από το σχο¬ 
λείο στο πλαίσιο της εκπαιδευτικής διαδικασίας. 

4. Το σχολείο είναι υποχρεωμένο να τηρεί βιβλίο απου¬ 
σιών των μαθητών, να καταχωρεί σε αυτό όλες τους τις 
απουσίες και να ενημερώνει τους γονείς ή τους κηδεμό¬ 
νες τους. Οι γονείς ή οι κηδεμόνες των μαθητών έχουντην 
υποχρέωση να δικαιολογούν τις απουσίες των παιδιών 
τους. Η επάρκεια της φοίτησης αποφασίζεταιαπότο συμ¬ 
βούλιο της τάξης, το οποίο συνεδριάζει στο τέλος της 
σχολικής χρονιάς για να αποφασίσει αν ο μαθητής θα 
προαχθεί ή όχι. 

5. Οι μαθητές αξιολογούνται σε όλη τη διάρκεια της 
σχολικής χρονιάς και για την πορεία τους ενημερώνο¬ 
νται σε τακτά χρονικά διαστήματα οι γονείς ή οι κηδε¬ 
μόνες τους. Στο τέλος της σχολικής χρονιάς και με βά¬ 
ση τα αποτελέσματα των επιδόσεων του μαθητή κατά 
τη διάρκειά της και τις παρατηρήσεις των διδασκόντων, 
όπως αυτές αναγράφονται στον έλεγχο προόδου το 
συμβούλιο της τάξης αποφαίνεται αν ο μαθητής θα 
προαχθεί ή όχι. Οι γονείς ή οι κηδεμόνες κάθε μαθητή 
έχουν δικαίωμα ένστασης κατά της απόφασης του συμ¬ 
βουλίου της τάξης, η υποβολή της οποίας συνεπάγεται 
νέα σύσκεψη και εξέταση της συγκεκριμένης περίπτω¬ 
σης από το συμβούλιο της τάξης τον Σεπτέμβριο. Η 
απόφαση του Συμβουλίου της τάξης καταχωρείται στην 
τελευταία σελίδα του ελέγχου προόδου, η οποία και 
επέχει θέση πιστοποιητικού προαγωγής ή όχι από τη 
συγκεκριμένη τάξη. 

6. Ειδικότερα ως προς τα θέματα των απουσιών, την 
προαγωγή, την ενημέρωση των γονέων και κηδεμόνων 
των μαθητών, τον έλεγχο προόδου και κάθε άλλο θέμα 
που αφορά στη φοίτηση και αξιολόγηση των μαθητών κα¬ 
θώς και στα θέματα του σχολικού ελέγχου και στη συνερ¬ 
γασία των διδασκόντων με τους γονείς ή τους κηδεμόνες 
των μαθητών εφαρμόζεται ο γενικός κανονισμός των ευ¬ 
ρωπαϊκών σχολείων (2004-ϋ-6010-θπ-4), όπως αυτός 
εγκρίθηκε από το Ανώτατο Συμβούλιο των Ευρωπαϊκών 
Σχολείων και ισχύει κάθε φορά. Γ ια θέματα που δεν ρυθ¬ 
μίζονται από το γενικό αυτό κανονισμό εφαρμόζονται 
αναλόγως οι διατάξεις που ισχύουν για τα αντίστοιχα ελ¬ 
ληνικά σχολεία. 

Άρθρο 4 
Λοιπές διατάξεις 

1. Μετά από γνώμη της επιτροπής της παρ. 3 του άρ¬ 
θρου 4 του ν. 3376/2005 (ΦΕΚ 191 τ. Α') μπορεί να προ¬ 
σκαλούνται μέχρι και δυο φορές το χρόνο οι οικείοι επι¬ 
θεωρητές του Συμβουλίου Επιθεωρητών των Ευρωπαϊ¬ 
κών Σχολείων, ο οποίοι θα συνεργάζονται με τους 
εκπαιδευτικούς όλων των γλωσσικών τμημάτων των κύ¬ 
κλων προσχολικής αγωγής και πρωτοβάθμιας εκπαίδευ¬ 
σης. Στις συσκέψεις αυτές αναλύεται η ακολουθούμενη 
εκπαιδευτική διαδικασία και τα ακολουθούμενα προ¬ 


γράμματα εκπαίδευσης των παιδιών, γίνεται αξιολόγηση 
αυτών και διατυπώνονται προτάσεις για τη βελτίωσή τους. 

2. Με την επιφύλαξη των διατάξεων της παρούσας από¬ 
φασης για τα θέματα του τρόπου και της διαδικασίας επι¬ 
θεώρησης και αξιολόγησης του έργου του Σ.Ε.Π. εφαρ¬ 
μόζονται οι διατάξεις του Καταστατικού των Ευρωπαϊκών 
Σχολείων, όπως αυτό εγκρίθηκε με την Σύμβαση που κυ¬ 
ρώθηκε με τον ν. 3025/2002 (ΦΕΚ 148τ. Α') και του Κανο¬ 
νισμού Λειτουργίας των Ευρωπαϊκών Σχολείων (2004-ϋ- 
6010-ΘΠ-4), όπως αυτός εγκρίθηκε από το Ανώτατο Συμ¬ 
βούλιο των Ευρωπαϊκών Σχολείων. 

Άρθρο 5 

Έναρξη ισχύος 

Η έναρξη ισχύος της παρούσας αρχίζει από τη δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2005 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

-♦- 

Αριθμ. 12706 (2) 

Συγκρότηση ομάδας εργασίας εξέτασης τυπικών στοιχεί¬ 
ων των προτάσεων που υπεβλήθησαν για την Ενέργεια 
2.6.1, Κατηγορία Πράξεων 2.6.1.α «Κέντρα Περιβαλ¬ 
λοντικής Εκπαίδευσης» και συγχρηματοδοτούνται 
από την Ευρωπαϊκή Ένωση μέσω του ΕΠΕΑΕΚII. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 29 Ατού ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α) όπως συμπληρώθηκε με 
το άρθρο 27 του ν. 2081/92 (ΦΕΚ 154/Α) και αντικαταστά- 
θηκε με το άρθρο 1 παρ. 2 α του ν. 2469/1997 (ΦΕΚ 38/Α) 
όπως κωδικοποιήθηκε με το άρθρο 90 του π.δ. 63/2005. 

2. Τον Κανονισμό 2082/1993 του Συμβουλίου των Ευ¬ 
ρωπαϊκών Κοινοτήτων. 

3. Την απόφαση της Επιτροπής των Ε.Κ. Ε(2000) 3405/ 
28.11.2000 σχετικά με την έγκριση του Κοινοτικού Πλαι¬ 
σίου Στήριξης για τις Κοινοτικές διαρθρωτικές παρεμβά¬ 
σεις στις περιφέρειες που υπάγονται στο στόχο αρ. 1 
στην Ελλάδα. 

4. Το νόμο υπ’ αριθμ. 2860/2000 (ΦΕΚ 251 /Α/ 

14.11.2000) , ο οποίος αναφέρεται στη «Διαχείριση, πα¬ 
ρακολούθηση και έλεγχο του Γ Κοινοτικού Πλαισίου Στή¬ 
ριξης και άλλες Διατάξεις» και ειδικότερα το άρθρο 4 παρ. 
3, καθώς καιτιςτροποποιήσειςτου ν. 3193/2003, άθρο 17 
(ΦΕΚ 266/20.11.2003). 

5. Την κοινή υπουργική απόφαση (ΦΕΚ 1553/Β7 

14.12.2000) για την «Σύσταση Ειδικής Υπηρεσίας Διαχεί¬ 
ρισης του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης» και τις τροπο¬ 
ποιήσεις της. 

6. Το Συμπλήρωμα Προγραμματισμού όπως εγκρίθηκε 
από την 1η Επιτροπή Παρακολούθησης του Επιχειρησια¬ 
κού Προγράμματος Εκπαίδευσης και Αρχικής Επαγγελ¬ 
ματικής Κατάρτισης της 29.5.2001 και ειδικά τα τμήματα 
που αναφέρονται στα Μέτρα που εντάσσονται οι πράξεις 
του θέματος γιατις οποίες έγινε η προκήρυξη, καθώς επί- 

σης και η παράγραφος για τους δυνητικούς τελικούς δι¬ 
καιούχους των Μέτρων και τις τροποποιήσεις τους, σύμ¬ 
φωνα με τις αποφάσεις 2/18.6.2002 και 3/26.11.2003 των 
Επιτροπών Παρακολούθησης. 

7. Την αριθμ. 9706/2.6.2005 απόφαση της Υπουργού 
Εθνικής Παιδείας ανάθεσης καθηκόντων προϊσταμένου- 
της Ειδικής Υπηρεσίας Διαχείρισης του ΕΠΕΑΕΚ. 

8. Την υπ’ αριθμ. ΣΤ5/35235/16.4.2004 ΥΠ όπως συ¬ 
μπληρώθηκε κα τροποποιήθηκε με τη ΣΤ5/41773/ 

10.5.2004 για την μεταβίβαση του δικαιώματος υπογρα¬ 
φής «με εντολή Υπουργού» 

9. Την προκήρυξη του ΥΠ.Ε.Π.Θ. με την υπ’ αριθμ. 7811/ 

12.5.2005 και την ορθή επανάληψη αυτής, για υποβολή 
προτάσεων στα πλαίσια της Ενέργειας 2.6.1, Κατηγορία 
Πράξεων 2.6.1.α «Κέντρα Περιβαλλοντικής Εκπαίδευ¬ 
σης» οι οποίες συγχρηματοδοτούνται από την Ευρωπαϊ¬ 
κή Ένωση μέσω του ΕΠΕΑΕΚ II. 

10. Τις υπάρχουσες υπηρεσιακές ανάγκες και συγκε¬ 
κριμένα την αποτελεσματικότερη λειτουργία της υπηρε¬ 
σίας και την καλύτερη εξυπηρέτηση του πολίτη καθώς και 
τη λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ. 

11. Το γεγονός ότι προκαλείται δαπάνη που θα καλυ¬ 
φθεί από την Τεχνική Βοήθεια του Επιχειρησιακού Προ¬ 
γράμματος Εκπαίδευσης και Αρχικής Επαγγελματικής 
Κατάρτισης, το ύψος της οποίας θα καθοριστεί με έκδο¬ 
ση σχετικής Κ.Υ.Α., σύμφωνα με τον ν. 3205/2003. 

12. Τις διατάξεις του π.δ. 121/2004 (ΦΕΚ 84/τ.Α'/ 
10.3.2004) «Διορισμός Υπουργών και Υφυπουργών), απο¬ 
φασίζουμε: 

Συγκροτούμε αμοιβόμενη ομάδα εργασίας, για την εξέ¬ 
ταση των τυπικών στοιχείων των προτάσεων των Κέντρων 
Περιβαλλοντικής Εκπαίδευσης στα πλαίσια της Ενέργει¬ 
ας 2.6.1, Κατηγορία Πράξης 2.6.1.α «Κέντρα Περιβαλλο¬ 
ντικής Εκπαίδευσης» οι οποίες υποβλήθηκαν με την υπ’ 
αριθμ. 7811/12.5.2005 προκήρυξη και συγχρηματοδο- 
τούνται από την Ευρωπαϊκή Ένωση μέσω του ΕΠΕΑΕΚ II, 
αποτελούμενη από τους: 

1. Κατσαρού Μαρία, Συμβασιούχο υπάλληλο του Πανε¬ 
πιστημίου Πατρών, ως μέλος. 

2. Λύρα Μαρία, Συμβασιούχο υπάλληλο του Πολυτε¬ 
χνείου Κρήτης, ως μέλος. 

3. Θεοδωροπούλου Αθανασία, Στέλεχος ΜΟΔ, ως μέ¬ 
λος. 

Ο έλεγχος θα αναφέρεται στην πληρότητα των προτά¬ 
σεων ως προς τα τυπικά στοιχεία σύμφωνα με την προκή¬ 
ρυξη (ενότητα 8 και 9). 

Η διεξαγωγή των εργασιών της Επιτροπής Αξιολόγη¬ 
σης καθορίζεται από την 1.7.2005 έως την 15.7.2005 και 
οι συνεδριάσεις θα γίνονται πέραν του κανονικού ωραρί¬ 
ου εργασίας των συμμετεχόντων στην ομάδα εργασίας 
όπως αναφέρονται στην παρούσα απόφαση. 

Η ολοκλήρωση των εργασιώντης Ομάδας Εργασίας θα 
πιστοποιείται κατόπιν βεβαίωσης του Ειδικού Γραμματέα 
Ενιαίου Διοικητικού Τομέα ΕΈ. και ΚΠΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2005 

Η ΥΠΟΥΡΓΟΣ 

Μ. ΓΙΑΝΝΑΚΟΥ 


Αριθμ. 88803/Ε5 (3) 

Κατανομή θέσεων διοικητικού προσωπικού (Δ.Π.) και Ει¬ 
δικού Τεχνικού Προσωπικού (Ε.Τ.Π.) στο Τ.Ε.Ι. Χαλκί¬ 
δας. 


Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 παρ. 2 του ν. 1404/1983 (ΦΕΚ 173/ 
Τ.Α71983). 

β) του άρθρου 4 του ν. 3027/2002 (ΦΕΚ 152/τ. Α'/2002)/ 
γ) του άρθρου 4 του π.δ. 106/2005 (ΦΕΚ 142/τ. 
Α723.6.2005). 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Κατανέμουμε στο Τεχνολογικό Εκπαιδευτικό Ίδρυμα 
(Τ.Ε.Ι.) Χαλκίδας, τις ακόλουθες οργανικές θέσεις προ¬ 
σωπικού, οι οποίες συστήθηκαν με το άρθρο 4 του π.δ. 
106/2005 (ΦΕΚ 142/τ.Α723.6.2005) «Ίδρυση Παραρτήμα¬ 
τος και Τμήματος στο Τεχνολογικό Εκπαιδευτικό Ίδρυμα 
Χαλκίδας, ρύθμιση θεμάτων οργάνωσης και λειτουργίας 
του, σύσταση θέσεων προσωπικού ΤΕΙ, μετονομασίαΤΕΙ, 
μετονομασία και μεταβολή του γνωστικού αντικειμένου 
Τμημάτων ΤΕΙ», ως εξής: 

ΤΕΙ Χαλκίδας 
Α. Διοικητικό Προσωπικό 
α) Κατηγορίας ΠΕ 

Κλάδος ΠΕ Διοικητικού Οικονομικού 
β) Κατηγορία ΤΕ 

Κλάδος ΤΕ Διοικητικού Λογιστικού 
γ) Κατηγορία ΔΕ 

Κλάδος ΔΕ Διοικητικών Γραμματέων 
δ) Κατηγορία ΥΕ 

Κλάδος ΥΕ Βοηθητικού Προσωπικού 
Β. Ειδικό Τεχνικό Προσωπικό (Ε.Τ.Π.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 


δύο (2) θέσεις 

δύο (2) θέσεις 

μία (1) θέση 

δύο (2) θέσεις 
δύο (2) θέσεις 


Αθήνα, 7 Σεπτεμβρίου 2005 

Η ΥΠΟΥΡΓΟΣ 

Μ. ΓΙΑΝΝΑΚΟΥ 


-♦- 

Αριθμ. 88417/Γ2 (4) 

Τροποποίηση του Ωρολογίου Προγράμματος του Πανελ- 
ληνίως εξεταζόμενου μαθήματος «Στοιχεία Ειδικής 
Διατροφής» των ειδικοτήτων του Τομέα Αισθητικής 
ΚομμωτικήςτωνημερησίωνΤΕΕτου 2ου κύκλου σπου¬ 
δών (αύξηση των ωρών από 2 σε 3 εβδομαδιαίως). 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις του εδαφ.δ της παραγράφου 9 του άρ¬ 
θρου 8 του ν. 1566/1985,όπως τροποποιήθηκε και ισχύει 
με τις διατάξεις των παραγράφων 1 και 2 του άρθρου 7 
του ν. 2525/1997 «Ενιαίο Λύκειο, πρόσβαση των αποφοί¬ 
των στην Τριτοβάθμια Εκπαίδευση, αξιολόγηση του εκ¬ 
παιδευτικού έργου και άλλες διατάξεις» (ΦΕΚ 188Α). 

2.Τις διατάξεις του εδαφ.α της παραγράφου 1 του άρ- 

θρου 5 του ν. 2640/1998 καθώς και τις διατάξεις του άρ¬ 
θρου 3 του ιδίου νόμου. 

3. Την εισήγηση του Παιδαγωγικού Ινστιτούτου όπως 
αυτή διατυπώθηκε με την αριθμ. 16/27.6.2005 πράξη του 
τμήματος Τεχνικής και Επαγγελματικής Εκπαίδευσης του 
Παιδαγωγικού Ινστιτούτου. 

4. Την Υ.Α. 38451/Γ2/18.2.2003 (ΦΕΚ533 Β') «Ωρολόγια 
Προγράμματατων ΗμερησίωνΤεχνικών Επαγγελματικών 
Εκπαιδευτηρίων (ΤΕΕ). 

5. Την Υ.Α. 37876/ΣΤ5/26.4.2004 (ΦΕΚ 608 Β') «Καθορι¬ 
σμός αρμοδιοτήτων Υφυπουργών του Υπουργείου Εθνι¬ 
κής Παιδείας και Θρησκευμάτων». 

6. Τις διατάξεις του άρθρου 29α του ν. 1558/1985 (ΦΕΚ 


137 Α') όπως συμπληρώθηκε με το άρθρο 27 του ν. 
2081/1992 (ΦΕΚ 154 Α') καιτροποποιήθηκε με το άρθρο 1 
παράγρ. 2α του ν. 2469/1997 (ΦΕΚ 38 Α') όπως κωδικο- 
ποιήθηκε με το άρθρο 90 του π.δ. 63/2005 και το γεγονός 
ότι από την απόφαση αυτή δεν προκαλείται δαπάνη εις 
βάρος του κρατικού προϋπολογισμού. 

8.Την αναγκαιότητα καθορισμού νέων Ωρολογίων Προ¬ 
γραμμάτων, αποφασίζουμε: 

Την τροποποίηση του Ωρολογίου Προγράμματος του 
Πανελληνίως εξεταζόμενου μαθήματος «Στοιχεία Ειδικής 
Διατροφής» των ειδικοτήτων του Τομέα Αισθητικής Κομ¬ 
μωτικής των ημερησίων ΤΕΕ του 2ου κύκλου σπουδών 
(αύξηση των ωρών από 2 σε 3 εβδομαδιαίως). 


ΗΜΕΡΗΣΙΑ ΤΕΕ 

ΤΟΜΕΑΣ ΑΙΣΘΗΤΙΚΗΣ ΚΟΜΜΩΤΙΚΗΣ - ΚΥΚΛΟΣ 2ος 

Α.ΕΙΔΙΚΟΤΗΤΑ:ΚΟΜΜΩΤΙΚΗΣ ΤΕΧΝΗΣ 


Α/Α 

ΜΑΘΗΜΑ 

ΩΡΕΣ/ΕΒΔΟΜΑΔΑ 

1 . 

ΓΑΛΛΙΚΗ ΟΡΟΛΟΓΙΑ 

2 (Ο) 

2. 

ΕΡΓΑΣΤΗΡΙΟ ΚΟΜΜΩΤΙΚΗΣ II 

11 (1Θ+10Ε) 

3. 

ΚΑΛΛΙΤΕΧΝΙΚΑ ΧΤΕΝΙΣΜΑΤΑ 

4(Ε) 

4. 

ΣΤΟΙΧΕΙΑ ΕΙΔΙΚΗΣ ΔΙΑΤΡΟΦΗΣ 

3(Θ) 

5. 

ΣΧΕΔΙΟ ΚΟΜΜΩΣΕΩΝ ΚΑΙ ΧΡΩΜΑ 

4(2©+2Ε) 

6. 

ΜΑΚΙΓΙΑΖ II 

2(Ε) 


ΣΥΝΟΛΟ 

26 


Β. ΕΙΔΙΚΟΤΗΤΑ:ΑΙΣΘΗΤΙΚΗΣ ΤΕΧΝΗΣ 


Α/Α 

ΜΑΘΗΜΑ 

ΩΡΕΣ/ΕΒΔΟΜΑΔΑ 

1 . 

ΣΤΟΙΧΕΙΑ ΑΙΣΘΗΤΙΚΗΣ ΧΕΙΡΟΥΡΓΙΚΗΣ 

2(Θ) 

2. 

ΚΙΝΗΣΙΟΛΟΓΙΑ 

2 (1Θ+1Ε) 

3. 

ΑΙΣΘΗΤΙΚΗ ΣΩΜΑΤΟΣ II 

5 (1Θ+4Ε) 

4. 

ΑΙΣΘΗΤΙΚΗ ΠΡΟΣΩΠΟΥ II 

5 (1Θ+4Ε) 

5. 

ΣΤΟΙΧΕΙΑ ΕΙΔΙΚΗΣ ΔΙΑΤΡΟΦΗΣ 

3(Θ) 

6. 

ΟΡΓΑΝΩΣΗ ΚΑΙ ΔΙΑΧΕΙΡΙΣΗ 

ΜΟΝΑΔΩΝ ΑΙΣΘΗΤΙΚΗΣ 

2(Θ) 

7. 

ΜΑΚΙΓΙΑΖ II 

5 (1Θ+4Ε) 

8. 

ΜΑΝΙΚΙΟΥΡ-ΠΕΝΤΙΚΙΟΥΡ II 

2 (Ε) 


ΣΥΝΟΛΟ 

26 


Η παρούσα απόφαση ισχύει από το σχολικό έτος 2005 - 2006 
Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Σεπτεμβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 


ΔΙΟΡΘΩΣΕΙΣ ΣΦΑΛΜΑΤΩΝ 

(5) 

1. Διορθώνεται η απόφαση Φ.12.1/125215π.ε/ Β3/ 
21.1.2005, ΦΕΚ 64/Β/2005, στο α/α 23 της σελίδας 719 του 


εκδότη και συγγραφέα ΠΑΣΧΑΛΗ ΧΑΡΙΖΑΝ Η με τίτλο συγ¬ 
γράμματος ΜΕΛΙΣΣΑ ΚΑΙ ΜΕΛΙΣΣΟΚΟΜΙΚΗ ΤΕΧΝΙΚΗ (ΜΕ 
ΣΚΛΗΡΟ ΕΞΩΦΥΛΛΟ) αντίτηςεσφαλμένηςτιμής«* 12,50», 
στη στήλη ΤΙΜΗ 2004 - 2005 (+2%) στη σωστή τιμή 
«* 17,50». 

2. Διορθώνεται η απόφαση Φ.12.1/64039/Β3/22.8.2005, 
ΦΕΚ 1161/Β/2005 , στο α/α 23 της σελίδας 16057 των εκ¬ 
δόσεων ΕΚΔΟΣΕΙΣ ΚΛΕΙΔΑΡΙΘΜΟΣ ΕΠΕ των συγγραφέ¬ 
ων ΟΝΙΙΝΕ ΤΒΑΙΝΙΝΘ δΟΕυΤΙΟΝδ με τίτλο συγγράμμα¬ 
τος ΕΛΛΗΝΙΚΗ ΜΙΟΒΟδΟΡΤ ΑΟΟΕδδ 2002 ΒΗΜΑ ΒΗΜΑ 
(ΠΕΡΙΕΧΕΙ 1 Οϋ) αντί των εσφαλμένων τμημάτων διανο¬ 
μής, «1. ΤΕΦΑΑ ΑΠΟ (ΣΕΡΡΕΣ) 2. ΜΗΧΑΝ. ΧΩΡΟΤΑΞ. 
ΠΟΛΕΟΔ. ΚΑΙ ΠΕΡΙΦ. ΑΝΑΠΤ. ΠΑΝ. ΘΕΣΣΑΛΙΑΣ» στο σω¬ 
στό «τμήμα διανομής ΤΕΦΑΑ ΑΠΘ (ΣΕΡΡΕΣ)». 

3. Διορθώνεταιη απόφαση Φ. 12.1 /34659/Β3/13.7.2005, 


ΦΕΚ 980/Β/2005 , στο α/α 26 της σελίδας 13845 των εκ¬ 
δόσεων ΒΙΒΛΙΟΠΟΛΙΣ Α.Ε.Β.Ε. ΠΡΟΪΟΝΤΑ ΠΝΕΥΜΑΤΙ¬ 
ΚΗΣ ΔΗΜΙΟΥΡΓΙΑΣ με συγγραφέα τη ΔΙΕΘΝΗ ΟΡΓΑ¬ 
ΝΩΣΗ ΕΡΓΑΣΙΑΣ με τίτλο συγγράμματος ΕΝΑ ΜΕΛΛΟΝ 
ΧΩΡΙΣ ΠΑΙΔΙΚΗ ΕΡΓΑΣΙΑ αντί του εσφαλμένου «τμήμα¬ 
τος διανομής Π.Δ. Ε. ΠΑΝ. ΑΙΓΑΙΟΥ» στο σωστό «τμήμα 
διανομής Π.Τ.Δ.Ε. ΠΑΝ. ΑΘΗΝΩΝ.». 

(Από το Υπουργείο Εθνικής Παδείας και 
Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




